Av redaksjonen for Tjen Folket Media

Lørdag ble en moské i Bærum angrepet av den fascistiske terroristen Philip Manshaus som samme dag drepte sin stesøster. Takket være heltemodige mennesker ble ingen drept i moskeen.

Dette er ikke første gang fascister har utført terrorangrep i Norge. På 70-tallet har fascister angrepet røde 1. mai-tog og bokhandler. I 1985 sprengte en 19 år gammel nazist en bombe på en moske i Oslo. 1990 mislykkes Arne Myrdal fra FMI med sine planer om å sprenge et asylmottak. I 2001 ble Benjamin Hermansen myrdet av nazister i Oslo. I 2011 drepte fascisten Breivik 77 mennesker.

Staten sier de ønsker at folk skal kjenne seg trygge. Men dette angrepet viser at politiet ikke kan tilby folk trygghet fra fascistisk terror. Politiet har mislyktes i å stoppe dette og tidligere fascistiske angrep. Kritikken mot politiet bør ikke handle først og fremst om det faglige. Om utrykningstider, samband og etterretning. Politiet har latt fascistene vokse fram. De har ikke bare tillatt, men forsvart fremveksten. Fascistene har fått organisere seg, rekruttere, marsjere, spre propaganda og hets og vokse. Politiet har banet veien. Når nazistene marsjerte i Kristiansand ryddet politiet veien og stoppet alle som viste motstand. Politiet har det siste året trappet opp sitt arbeid hvor de jager, trakasserer, straffeforfølger og demoniserer antifascister. Og massene blir også angrepet av politiet som påstår de skal gi dem trygghet.

Les om politivolden her og her.

Ekstra politibevæpning og små tiltak kan ikke snu på det faktum, at politiet i praksis baner vei for fascistisk organisering og rekruttering, og derfor mer fascistisk terror mot massene i framtiden.

Derfor må slagordet “Antifascisme er selvforsvar!” forsvares og settes ut i praksis. Antifascister må organisere seg å handle for å kjempe mot fascistene. Politiets forsvar av fascistene kan ikke aksepteres og må møtes med kamp. Å forsvare massene fra fascistisk terror ligger på skuldrene til massene selv, til revolusjonære og alle antifascister.

SIAN har planlagt flere markeringer i ukene fremover. Antifascister bør møte opp, vise motstand og gjøre det man kan for å knuse den fascistiske organiseringen. Og ikke gi etter for politiets forsøk på å forsvare fascistene. Massenes raseri mot fascismen bør rettes mot SIAN, Alliansen og Den Nordiske Motstandsbevegelsen og alle fascister, da disse skaper mer fascistisk terror.

Kjære leser,



Vi trenger din støtte for å fortsette å eksistere, og for å utvikle arbeidet videre. Vi trenger penger til lagringskapasitet, programvare og annen drift.



Liker du det vi skriver? Støtt oss da gjerne med et bidrag, stort eller lite, og gjør det gjerne til en fast støtte. Vi ønsker også tips og artikler velkommen, og vi setter stor pris på at du deler våre saker videre.



Ønsker du kontakt med andre revolusjonære? Skriv til oss gjennom vårt kontaktskjema, og vi formidler kontakt. Vi oppfordrer til å være varsom på nett, og anbefaler å bruke kryptert e-post samt TOR eller VPN.



